b'\n_START_ARTICLE_\nPilegrimsfedrene\n_START_PARAGRAPH_\nPilegrimsfedrene (engelsk: Pilgrim Fathers) er den betegnelsen som er gitt til de f\xc3\xb8rste bosetterne av Plymouth-kolonien i dagens amerikanske by Plymouth i Massachusetts. Pilegrimenes lederskap kom fra de dissentiske, religi\xc3\xb8se menighetene kalt brownister (etter grunnleggeren Robert Browne, d\xc3\xb8d 1633), som flyktet fra den politiske uroen i England og til det relativt rolige og tolerante Nederlandene p\xc3\xa5 1500- og 1600-tallet. Disse pilegrimene hadde tilsvarende kalvinistiske, religi\xc3\xb8s tro som de engelske puritanerne, men i motsetningen til puritanerne, holdt de fast ved at deres menigheter m\xc3\xa5tte l\xc3\xb8srives fra den engelske statskirken._NEWLINE_Som en separatistisk gruppe opptatt av \xc3\xa5 miste deres engelske kulturelle identitet om de emigrerte til Nederlandene, s\xc3\xb8rget de for \xc3\xa5 f\xc3\xa5 engelske investorer til \xc3\xa5 etablere en ny koloni i Nord-Amerika. Kolonien, etablert i 1620, ble den andre vellykte engelske bosetningen (etter opprettelsen av kolonien Jamestown i 1607). Pilegrimenes moderne forestilling om at de s\xc3\xb8kte \xc2\xabreligi\xc3\xb8s frihet\xc2\xbb ble en sentral opphavfortelling for historien og kulturen i USA._NEWLINE_P\xc3\xa5 denne tiden var det ogs\xc3\xa5 kolonisering av Nord-Amerika fra andre europeiske land enn England, deriblant Ny-Nederland, Ny-Frankrike, den nederlandske Essequibo-kolonien, koloniale Brasil av portugisere, Barbados, visekonged\xc3\xb8mmet Peru og Ny-Spania.'